lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv en lv en lv lv lv lv lv lv lv lv en lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Nolietotā elektrotehnika – aizkavējies viesis mājsaimniecībās visā Latvijā
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Nolietotā elektrotehnika – aizkavējies viesis mājsaimniecībās visā Latvijā
Vislatvijas kampaņā “Viegla šķirošanās” pārstrādei nodota 361 tonna nolietotas elektrotehnikas
Mūsdienu sabiedrībā valdošā patēriņa kulta ietekmē daļa cilvēku iegādājas arvien jaunas elektroierīces, tai skaitā esošās aizstājot ar jaunākam, neskatoties uz to, ka tās vēl ir darba kārtībā. Bet kas notiek ar iekārtām, kad tās vairs netiek lietotas? Tā vietā, lai nonāktu pārstrādē, tās itin bieži tiek ilgstoši uzglabātas mājvietās, šķūnīšos vai garāžās ar domu: “Varbūt noderēs”. Lai veicinātu iedzīvotāju aktīvāku iesaisti nevajadzīgās elektrotehnikas nodošanā, Latvijas Zaļais punkts sadarbībā ar vides apsaimniekošanas uzņēmumu SIA “Eco Baltia vide” un “Maxima Latvija” no šā gada marta līdz novembrim īstenoja kampaņu “Viegla šķirošanās”. Tās laikā iedzīvotāji pārstrādei nodeva vairāk nekā 360 tonnas dažāda veida elektrisko un elektronisko iekārtu, kas pielīdzināms aptuveni 72 vidēja auguma Āfrikas savannas ziloņiem.
Latvijas Zaļā punkta direktors Kaspars Zakulis: “No vienas puses kampaņas rezultāti ir iepriecinoši, jo ir izdevies pārstrādei novirzīt lielu daudzumu savu laiku nokalpojušas elektrotehnikas, taču no otras – rezultāti parāda skaudro realitāti – cilvēki nevajadzīgās ierīces ilgstoši uzkrāj mājsaimniecībās. Vietām no vienas mājsaimniecības tika izvesta pat vesela tonna šo videi kaitīgo atkritumu. Šāda nelietderīga uzkrāšana rada būtiskus draudus gan uz apkārtējai videi, gan arī neveicina valstī noteikto elektrotehnikas savākšanas un pārstrādes normu izpildi. Šā gada 1.jūlijā tika palielināta valstī noteiktā elektronisko un elektrisko ierīču savākšanas norma no 40,5% uz 65% no tirgū novietotā apjoma. Lai to izpildītu, ir svarīga visu pušu līdzdalība. Tāpēc ar kampaņu “Viegla šķirošanās” vēlējāmies parādīt, ka Latvijā ir iespējas ērti un viegli atbrīvoties no nevajadzīgajām elektroierīcēm, lai tās tālāk nonāktu pārstrādē.”
Kampaņa “Viegla šķirošanās” norisinājās vairāk nekā 300 Latvijas pilsētās un pagastos un tajā kopā piedalījās teju 4000 iedzīvotāju. Lielāko aktivitāti izrādīja madonieši, kopumā pārstrādei nododot 28 tonnas nevajadzīgās elektrotehnikas. Otrajā vietā ar 26 tonnām ierindojās Jelgava, savukārt trešajā ar 21,8 tonnām – Talsi. Lielākais dalībnieku skaits – 285 iedzīvotāji – kampaņā piedalījās no Preiļiem. Savukārt Madonas novada pilsētās un pagastos elektrotehniku nodeva 222 dalībnieki, taču Jelgavā un Rēzeknē – katrā 221 dalībnieks.
SIA “Eco Baltia vide” valdes priekšsēdētājs Jānis Aizbalts: “Kampaņas rezultāti uzskatāmi parāda, ka cilvēki vēlas šķirot un to dara aktīvi, taču ir svarīgi, lai šīs iespējas būtu pieejamas visā Latvijā. Jau šobrīd mūsu Rīgas un Pierīgas apsaimniekošanas reģionos nodrošinām nokalpojušās elektrotehnikas izvešanu no mājsaimniecībām, kā arī izbraukumi uz pieteiktajām adresēm tiek veikti katru dienu. Taču, veicot izbraukumus cituviet Latvijā, redzam, ka ne visur šāds pakalpojums ir pieejams. Tomēr pozitīvais ir tas, ka Latvijā darbojas vairāk nekā 70 atkritumu šķirošanas laukumi, kuri pieejami ikvienam iedzīvotājam. Kampaņu īstenojām 39 no šiem laukumiem un tajos kopā tika nodotas 126 tonnas elektrotehnikas. Aicinām iedzīvotājus arī turpmāk būt aktīviem un no savām nevajadzīgajām elektroiekārtām atbrīvoties ar atbildību.”
Katrs kampaņas dalībnieks elektronikas nodošanas brīdī tika reģistrēts izlozei par veikalu tīkla “Maxima” dāvanu karti. Tāpat dāvanu karti saņēma iedzīvotāji, kuri savā reģionā nodeva lielāko elektropreču daudzumu. TOP līderi kampaņas 3.posmā, kuri uz vienu mājsaimniecību nodeva lielāko tehnikas apjomu, bija no Brocēnu pilsētas (930kg), Jelgavas pilsētas (890kg) un Madonas pilsētas (840kg). Savukārt otrajā kampaņas posmā, kas notika šķirošanas laukumos, iedzīvotāji piedalījās izlozē arī par jaunu televizoru.
“Mums ir liels prieks par ievērojamu iedzīvotāju atsaucību un gatavību aktīvi iesaistīties šķirošanas kampaņā, stiprinot zaļo kultūru un ilgtspējīgas attīstības idejas. Rūpes par tīrāku vidi, kā arī saprātīgu un taupīgu dažādu resursu izmantošanu ir viens no svarīgākajiem “Maxima Latvija” ilgtspējas virzieniem. Visos mūsu veikalos, loģistikas centros un birojā ir ieviesta efektīva šķirošanas sistēma, kas ikgadu palīdz savākt otrreizējai pārstrādei vairākas tonnas atkritumu. Tāpat mēs padarām atkritumu šķirošanu pieejamāku iedzīvotājiem, pie saviem veikaliem izvietojot bezmaksas šķirošanas konteinerus. Arī turpmāk ar lielāku prieku piedalīsimies un atbalstīsim šādus projektus, veicinot tīrāku un sakoptāku vidi mums apkārt,” uzsver Jānis Beseris, SIA “Maxima Latvija” korporatīvo attiecību departamenta direktors.
Kampaņas rīkotāji atgādina, ka elektrotehnika ir videi kaitīgie atkritumi un no tās jāatbrīvojas ar īpašu atbildību. Lai novērstu ierīcēs iestrādāto bīstamo sastāvdaļu nonākšanu apkārtējā vidē, tehniku nedrīkst patvaļīgi izjaukt, kā arī izmest dabā.
Savu laiku nokalpojušās elektropreces iespējams nogādāt uz vairāk nekā 70 šķirošanas laukumiem visā Latvijā. Baterijas un mazo tehniku var nogādāt arī uz tirdzniecības vietās novietotajām speciālajām šķirošanas kastēm. Tāpat atsevišķus pakalpojumus elektrotehnikas savākšanai nodrošina atkritumu apsaimniekošanas operatori. Par to, kā ikdienā pareizi atbrīvoties no nevajadzīgajām elektroiekārtām un baterijām, vairāk informācijas iespējams atrast ŠEIT.
Apkopoti kampaņas “Viegla šķirošanās” rezultāti infografikā pieejami ŠEIT.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.